[{"text_idx": "#000001", "text": "Antau\u0306 unu monato kiam ili alvenis al Smirno el Gaziantep, ili vidis la maron por la unua fojo. Tiam, tiu grandioza blueco mirigis ilin. Sed ili nun, kun remiloj enmane kaj en malnova s\u0302velboato, provis trapasi la Egean maron. C\u0302ifoje la vasta senfina mallumo ilin timigis. La boato kiu dau\u0306re movig\u0302is supren kaj suben estis flosiranta malrapide. La lumoj de la kontrau\u0306a marbordo jam vidig\u0302is. Tiuj lumoj kiuj palpebrumis signis novan vivon por ili. Ian veran homan vivon."}, {"text_idx": "#000002", "text": "La infanoj lace pro remado estis ripozantaj. Hasan estis la unua, kiu rimarkis, ke io ne estis bona en la boato:"}, {"text_idx": "#000003", "text": "\u201cVe patrino! Eniras akvo en la boaton. Rigardu c\u0302ie estas akvo...\u201d"}, {"text_idx": "#000004", "text": "La du virinoj haltis la remadon. Fatma, la patrino de Hasan palpis per siaj manoj la plankon de la boato. Sur la planko estis konsiderinda kvanto da akvo."}, {"text_idx": "#000005", "text": "\u201cNe timu mia filo, akvo ne eniras en la boaton... Tiu akvo... Tiu akvo eniris la boaton pro la frapantaj ondoj sur g\u0302i. Nun vi kaj via kuzo haltigu la remadon. Mi donas al vi alian taskon. Per tiuj siteloj vi provu forj\u0302eti la akvon en la maron, c\u0302u konsentinte?"}, {"text_idx": "#000006", "text": "\u201cBone, konsentite mia komandanto,\u201d diris la du infanoj; ili per soldata mieno salutis kaj poste komencis forj\u0302eti la akvon en la maron."}, {"text_idx": "#000008", "text": "\u201cEku Ays\u0302e, ni devas remadi pli rapide. Ni ne havas multan tempon.\u201d"}, {"text_idx": "#000009", "text": "Ays\u0302e kapjesis. S\u0302i sentis sian koron en sia gorg\u0302o. Tio kion ili timis nun estis okazanta: La boato estis plenig\u0302anta de akvo."}, {"text_idx": "#000010", "text": "Ne s\u0302ajnis, ke la malplenigo de la boato pri kiu zorgis la infanoj estis utila. En la boaton senhalte estis eniranta akvo. Ili dau\u0306re remadis provante, ke la infanoj ne rimarku sian timon. Sed la lumoj de la kontrau\u0306a marbordo ankorau\u0306 estis tre for."}, {"text_idx": "#000011", "text": "Post duonhoro, ankau\u0306 la virinoj devis halti la remadon por malplenigi la boaton per siteloj; tamen ili ne sukcesis malhelpi la profundig\u0302on de g\u0302i en la maron."}, {"text_idx": "#000012", "text": "Dum la boato estis malrapide enprofundig\u0302anta en la malluma maro, Hasan komencis krii:"}, {"text_idx": "#000014", "text": "Kiam ajn la ludo haltis, Hasan, demetis la ilon de virt\u0131ala realaj\u0302o el sia kapo. Li estis terure s\u0302vita. Liaj karbonigraj okuloj estis plenaj je larmoj. Lia instruisto provis trankviligi lin:"}, {"text_idx": "#000016", "text": "En la urbo Berlino en Germanujo, c\u0302iuj lernantoj de la kvara klaso estis vizitantaj la Centron de Virtuala Realaj\u0302o en la Historia Muzeo. C\u0302iu el ili, kadre de la \u201csemajno pri historio\u201d revivus la travivaj\u0302ojn de siaj prauloj virtuale. Poste ili verkus raporton pri tiuj memoraj\u0302oj kiujn ili spertis."}, {"text_idx": "#000017", "text": "Hasan, nomita pro sia avo, jam spertis la vojag\u0302on, kiun faris lia avo antau\u0306 kvindek jarojn el Turkujo al Grekujo. La virtuala realaj\u0302o komputila programo estis kreita surbaze de la rakontadoj de lia avo Hasan."}, {"text_idx": "#000018", "text": "Lia avo estis la nura homo kiu postvivis tiun vojag\u0302on. La greka boato de marbordaj gardistoj lin lastmomente rimarkis kaj savis lian vivon."}, {"text_idx": "#000019", "text": "La patrino, onklino kaj la kuzo de lia avo dronig\u0302is en la Egeo maro tiu nokte. Liajn kadavrojn oni trovis la postan tagon sur la strandoj de Smirno. Poste oni entombigis ilin en la 412-a sektoro en la \u201cTombejo de Senpareculoj\u201d. Tion nek Hasan ne sia avo Hasan sciis."}, {"text_idx": "#000020", "text": "Hasan ankorau\u0306 estis sub la influo de tiuj, kiujn li vidis. Elirante la Centron de Virtala Realaj\u0302o li renkontis sian amikon Isaakon el la sama lernejo, kiu estis atendanta sian vic\u0302on."}, {"text_idx": "#000021", "text": "Hasan pene ridetis kaj diris al sia amiko \u201cvi povas eniri\u201d."}, {"text_idx": "#000022", "text": "Isaak per timemaj pas\u0302etoj eniris la c\u0302ambron. Li estos revivanta la memorojn de siaj prauloj. C\u0302efe la memorajojn de lia pra pra avo kiu iam survivis nazian koncentrejon."}, {"text_idx": "#000024", "text": "\u2014 tradukis Vasil Kadifeli el Turkio"}, {"text_idx": "#000025", "text": "Vi povas legi la rakonton en la turka c\u0302i tie: Ada 412"}]